CELEX: C2005/205/53
Language: et
Date: 2005-08-20 00:00:00
Title: Kohtuasi T-229/05: AEPI A.E. 15. juuni 2005. aasta hagi Euroopa Ühenduste Komisjoni vastu

20.8.2005   
            
            
               ET
            
            
               Euroopa Liidu Teataja
            
            
               C 205/29
            
         AEPI A.E. 15. juuni 2005. aasta hagi Euroopa Ühenduste Komisjoni vastu
   (Kohtuasi T-229/05)
   (2005/C 205/53)
   Kohtumenetluse keel: kreeka
   Elliniki Etairia pros Prostasian tis Pnevmatikis Idioktisias, asukoht Marousi, Atika, esitas 15. juunil 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on advokaat T. Asprogerakas-Grivas, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada Euroopa Komisjoni vaidlustatud õigusvastane toiming ja tuvastada, et kaebuses nimetatud autoriõigustega kaasnevate õiguste teostamiseks loodud ühingute tegevus on vastuolus ühenduse õigusega;
            
         
               —
            
            
               rahuldada vaidlustatud toiminguga tagasilükatud taotlus nr 2001/4373,56(2001)A/3603/2 täies ulatuses;
            
         
               —
            
            
               mõista kohtukulud ja hageja advokaadikulud välja Euroopa Ühenduste Komisjonilt.
            
         Õiguslikud alused ja peamised argumendid
   Hageja, kelleks on Kreeka muusikaalase intellektuaalse omandiga seotud õiguste ühise teostamise ühing, esitas Euroopa Komisjonile kaebuse, milles ta väitis, et ühingud ERATO, APOLLON ja GRAMMO, mis tegelevad lauljate, muusikainstrumenti mängivate muusikute ja fonogrammitootjate autoriõigusega kaasnevate õiguste ühise teostamisega, rikuvad EÜ artikleid 81 ja 82. Hageja väitis oma kaebuses, et nimetatud ühingud, millel on Kreekas ülalmainitud aladel autoriõigusega kaasnevate õiguste monopol, on omavaheliste kokkulepetega kindlaks määranud äärmiselt kõrged tasud, mistõttu paljud meelelahutusäriga seotud ettevõtjad ei suuda neid tasuda ning on lõpetanud muusika kasutamise oma valduses, jättes sellega ka hageja muusikaloojatest liikmed vastavatest õigustest ilma.
   Hageja palub tühistada komisjoni otsus, millega jäeti tema kaebus rahuldamata. Tema arvates on ebaõige komisjoni seisukoht, mille kohaselt ühisturg pole ohustatud, kuna kõik osapooled asuvad Kreekas. Fakt, et konkurentsialaseid sätteid on rikutud vaid ühe liikmesriigi piires, ei tähenda veel, et antud rikkumine oleks ebaoluline. Lisaks väidab hageja, et komisjon pole kontrollinud kõiki kaebuses toodud argumente. Pealegi võivad nimetatud rikkumised hageja arvates kahjustada riikidevahelist kaubandust.